འབྲེལ་ཡོད་མི་སྣས་འཛམ་གླིང་དུ་དྲ་བའི་རིག་གནས་ཚ་ཚ་འུར་འུར་དུ་གྱུར་པ་དང་དཔལ་ཡོན་འཕེལ་རྒྱས་ཤིན་ཏུ་མྱུར་བའི་དུས་སྐབས་དང་བསྟུན་ནས།མིའི་རིགས་ཀྱི་འཚོ་བའི་ཆ་རྐྱེན་ཡང་གོང་ནས་གོང་དུ་འཕེལ་བཞིན་ཡོད།དེ་དང་སྦྲགས།མི་རྣམས་ཀྱི་ཡོན་ཚད་དང་ནུས་པ་ཇེ་བཟང་དུ་འགྲོ་བ་ལ་དྲྭ་ཐོག་ཐབས་ལམ་འདི་མི་བརྒྱུད་ཐུ་མེད་ཅིག་ཡིན་པས།ངེད་ཅག་གིས་བོད་ཁམས་ཀྱི་འཛད་སྤྱོད་པའི་དགོས་མཁོ་འབའ་ཞིག་ལ་དམིགས་ནས།བོད་ཀྱི་རིག་གནས་སྒྲ་ལམ་དུ་འགོད་པའི་ཨ་ལོང་བོད་ཀྱི་གཙུག་ལག་སྒྲ་མཛོད་ཀྱི་མཉེན་ཆས་འདི་གསར་དུ་བཟོས་པ་ཡིན་ལ།སྒྲ་མཛོད་འདི་ལ་འཚོལ་ལེན་གྱི་ནུས་པ་ཆེས་ཆེར་ལྡན་ཏེ།ཨ་ལོང་སྒྲ་མཛོད་མཉེན་ཆས་སུ་ཀུན་ནས་འཚོལ་ལེན་དང་ལོ་རྒྱུས་འཚོལ་ལེན།ཡང་དག་འཚོལ་ལེན་སོགས་ཀྱི་ནུས་པ་འཛོམས་པས།ཨ་ལོང་སྒྲ་མཛོད་ཀྱི་ནང་དོན་རེ་རེ་འཚོལ་བ་སྟབས་བདེ་ཞིང་མྱུར་བར་རྙེད་ཐུབ་པས།ཁ་པར་བེད་སྤྱོད་མཁན་ཞིག་ཡིན་ན།ཨ་ལོང་སྒྲ་མཛོད་ཀྱང་རང་ཤུགས་སུ་སྤྱོད་ཤེས་འགྲོ་ཞེས་བཤད་བྱུང་།